Bob Hewitt se tweede appèlaansoek geweier | Maroela Media
Bob Hewitt se tweede appèlaansoek geweier
Die veroordeelde verkragter en voormalige tennisster Bob Hewitt se tweede aansoek om verlof tot appèl teen sy vonnis van ses jaar tronkstraf is geweier.
Phindi Louw, woordvoerder van die Nasionale Vervolgingsgesag (NVG), het gesê Hewitt (76) se aansoek is op 7 September van die hand gewys en hy het sewe werksdae om hom aan die Johannesburgse korrektiewe dienste oor te gee om sy vonnis te begin uitdien. Hewitt moet hom voor 20 September by die gevangenis aanmeld.
Hewitt was uit op R10 000 borgtog hangende die uitspraak van die konstitusionele hof rakende sy aansoek om verlof tot appèl. Hewitt se eerste aansoek om verlof tot appèl is in Junie deur die appèlhof van die hand gewys.
Hewitt is verlede jaar gevonnis nadat hy skuldig bevind is op twee aanklagte van verkragting en een van seksuele aanranding. Drie vroue, vir wie hy in die 1980's en 1990's tennisafrigting gegee het, het teen hom getuig. Een van die vroue het beweer dat Hewitt haar seksueel aangerand het toe sy net 12 jaar oud was.
Regter Bert Bam het tydens sy vonnisoplegging gesê dat die ernstige aard van die oortredings in ag geneem word, maar ook Hewitt se ouderdom en gesondheid. "As hy in sy 50's skuldig bevind is, sou hy 20 jaar tronkstraf gekry het," het Bam gesê.
Hy het gesê die reg moet geskied al is Hewitt in 'n gevorderde ouderdom, en het bygevoeg dat hy nie terminaal siek is nie en in die tronk vir sy hartkwale behandel kan word.
Man wat Britse vrou vermoor vas vir 'diefstal'
Lekker sit jou pedofiel
Moet hom nou net nie weer parool gee na n paar maande nie! Pedofiele is onrehabiliteerbaar! Kry sy vrou baie jammer.
Grillerige ou man! Kan sommer sien hy lyk skuldig
Daar is dinge wat (ondanks jou bekendheid/geld wat ookal) nie sommer net weggaan nie – baie mense verkies om saam met die onsigbare olifant te leef dog een of ander tyd ontplof dit in jou gesig! Hy verdien dit wat vandag met hom gebeur – jammer vir sy familie dog sy slagoffers se lewens is ook vernietig – en hoeveel is daar dalk wat nog wat net nie wou uitkom weens blootstelling van hulself of familie nie en steeds daarmee worstel. Ek verstaan nie wat in so 'n mens se kop aangaan nie – veragtelike dade!
Die varkerige ou man gaan seker nou eers weer die konstitusionele hof nader in 'n poging om vir tyd te speel.